Şaristanê Frankfurtî yê Almanya de kitabê şîîran ê Hemsereka Verêne ya HDPyî Fîgene Yuksekdag ê bi nameyê 'Yikilacak Duvarlar' dîya şinasnayene.
Bernameyê daşinasnayîşî Merkezê Komelê Demokratîkî yê Kurdan de hetê Meclîsê Cinîyan ê Amara, Yeni Kadin û Yewîya Cinîyan ê Sosyalîstan ra ame kerdene. Hemşaredara verêne ya Cizîre Leyla Îmret zî şexsê Yuksekdage de pêro cinîyan ê xoverdayoxan rê selam kerd. Îmrete bale ante têkoşînê Yuksekdage ser û vat a seba pêro cinîyan bîye mîsalêk.
Dima kitabî ra şîîrî ameyî wendene û deyîrî ameyî vatene. Kitabê Yuksekdage hetê Leyla Îmret û cinîyanê bînan ra ame îmzakerdene.
